**Mercedes-Benz E-sarja** on Mercedes-Benzin vuodesta 1953 lähtien valmistama edustusluokan automalli. E-sarjaa valmistetaan porrasperäisenä sedanina, farmariautona, coupéna ja avoautona. Mallinimessä kirjain E on ollut mallinumeron edessä vuodesta 1993 E-sarjan virallisesta nimeämisestä alkaen. 

E-sarjaa rekisteröidään vuosittain uutena Suomessa noin 1 000 kappaletta. Malli on suosittu taksikäytössä, jotka ovat miltei poikkeuksetta dieseleitä*lähde?*. Varsinaisessa taksimallissa on alustassa hieman vahvemmat jousitukset tai iskunvaimentimet. Moottorivalikoima on laaja alkaen 1,8-litraisesta, ylöspäin aina 6,2-litraiseen saakka.

Edeltäjät
---------

### Mercedes-Benz W120/W121 (1953-1962)

Mercedes-Benz W120/121Mercedes-Benz W120/121
*Pääartikkeli: Mercedes-Benz W120/W121*
1,8- ja 1,9-litraisilla bensa- ja diesel-moottoreilla varusteltuja ponttooni-malleja valmistettiin vuosina 1953-1962. Ponttooni-mallisto (W120/W121, W180, W105 ja W128) itsessään kattoi 80% Mercedes-Benzin tuotannosta vuosina 1953-1959. Kyseinen sarja oli Mercedes-Benzin ensimmäinen itsekantavalla korilla toteutettu malli joka toimi samalla kokeilualustana itävaltalaisen insinööri Béla Barényin kehittelemälle uudelle pohjalevyratkaisulle joka suojasi aikaisempaa paremmin sivutörmäyksiä vastaan.

### Mercedes-Benz W110 (1961-1968)

Mercedes-Benz W110Mercedes-Benz W110
*Pääartikkeli: Mercedes-Benz W110*
Vuosina 1961-1968 valmistettu pieni siipimalli W110 oli vuonna 1959 esitellyn W111-sarjan keskiluokan versio. Siipisarjassa käytetyn yhtenevän pohjalevyn suomien tilavien sisä- ja tavaratilojen, sekä pienempikulutuksisten moottorien ansiosta sarja oli suosittu kuluttajien ja erityisesti taksikuskien keskuudessa.

### Mercedes-Benz W114/W115 (1968–1976)

Mercedes-Benz /8 (W114)Mercedes-Benz /8 (W114)
*Pääartikkeli: Mercedes-Benz W114/W115*
W114/W115-mallia valmistettiin vuodesta 1968 vuoteen 1976 asti. Kuusisylinterisillä moottoreilla varustettu W114 ja neli- sekä viisisylinterisillä moottoreilla varustettu W115 olivat huomattavasti edeltäjäänsä (W110) modernimpia. Pyöreät ajovalot oli muutettu suorakaiteen muotoisiksi pystylampuiksi. Autossa esiteltiin myös maailman ensimmäinen viisisylinterinen dieselmoottori. Vuonna 1973 malli sai faceliftin, jolloin muun muassa etusäleikkö ja sisusta uudistettiin. Uuden version tunnistaa myös takavaloumpioiden urituksesta. W114:sta valmistettiin myös kaksiovista coupé-mallia.

### Mercedes-Benz W123 (1976–1986)

Mercedes-Benz W123Mercedes-Benz W123
*Pääartikkeli: Mercedes-Benz W123*
W123-malli oli Mercedes-Benzin tärkein mallisarja vuosina 1976-1985. Se tunnetaan kestävyydestään, ja jopa miljoonan ylittäneet kilometrilukemat eivät ole harvinaisia. Ensimmäiset autot valmistuivat joulukuussa 1975 ja tuotanto päättyi tammikuussa 1986. W123 oli ensimmäinen Mercedes-Benz, jota valmistettiin kolmella eri korivaihtoehdolla: sedan, farmari ja coupé. Alkuperäistä mallia valmistettiin vuoden 1979 heinäkuuhun asti, jolloin esiteltiin uudistettu malli. Tätä uudempaa mallia valmistettiin kesään 1982 asti, jolloin esiteltiin kolmas, vuoden 1985 alkuun asti valmistettu malli. Auto on edelleen yleinen liikenteessä ja ympärivuotisena käyttöautona.

### Mercedes-Benz W124 (1984–1993)

Mercedes-Benz W124Mercedes-Benz W124
*Pääartikkeli: Mercedes-Benz E-sarja (W124)*
"Kiertotähti"-lempinimen saanut ja laadukkaana autona pidetty W124 on Mercedes-Benzin W123-mallin seuraaja. W124 esiteltiin joulukuussa 1984. Aluksi esiteltiin sedan ja myöhemmin syyskuussa 1985 myös farmarimalli (T). Maaliskuussa 1987 esiteltiin myös coupé ja vuonna 1990 cabriolet. Auto oli täysin uudelleenmuotoiltu ja sen ilmanvastuskerroin oli yksi markkinoiden pienimmistä. Ensimmäinen facelift-malli tuli vuonna 1989 ja toinen vuonna 1993, jolloin muun muassa etusäleikkö ja ajovalot saivat hieman uudenlaista muotoilua.

E-sarja
-------

### Mercedes-Benz W124 (1993-1997)

Mercedes-Benz W124Mercedes-Benz W124
*Pääartikkeli: Mercedes-Benz E-sarja (W124)*
Vuoden 1993 faceliftin myötä Mercedes-Benz muutti mallinimeämistapaansa siirtäen e-kirjaimen mallinumeron lopusta sen alkuun, nimeten sarjan virallisesti E-sarjaksi. Sedan-mallin valmistus lopetettiin kesällä 1995, mutta farmaria ja coupéta valmistettiin vuoteen 1996 ja cabrioletia 1997 saakka. Auto sai suurta suosiota markkinoilla ja W124:ää on liikenteessä vielä paljolti.

### Mercedes-Benz W210 (1995–2003)

Mercedes-Benz W210Mercedes-Benz W210
*Pääartikkeli: Mercedes-Benz E-sarja (W210)*
Mercedes-Benz W210:n sedan-mallia valmistettiin vuodesta 1995 vuoteen 2002 ja farmaria (T) vuodesta 1996 vuoteen 2003. W210-mallin myötä E-sarjan ulkomuodot muuttuivat varsin radikaalisti muun muassa täysin uudenlaisten etuvalojen ansiosta (neljä pyöreää umpiota). Syksyllä 1999 esiteltiin mallivuodeksi 2000 facelift-malli, mutta muutokset alkuperäiseen ovat lähinnä kosmeettisia. Tällöin muun muassa suuntavilkut siirrettiin sivupeileihin. Alkuun huippumallina oli E 50 AMG, joka korvattiin vuonna 1998 E 55 AMG -mallilla. Tämä Suomessa "Väyrysenä" tunnettu malli ei osoittautunut aivan yhtä kestäväksi kuin edeltäjänsä W124.

### Mercedes-Benz W211 (2002–2009)

Mercedes Benz W211Mercedes Benz W211
*Pääartikkeli: Mercedes-Benz E-sarja (W211)*
E-sarjan sedan-malli esiteltiin Brysselissä vuonna 2002 ja farmari vuoden 2003 alussa. Edelliseen malliin verrattuna uutta olivat muun muassa sähköhydrauliset SBC-jarrut. Moottoritilavuudet vaihtelevat 1,8 ja 5,4 litran välillä. Syksyllä 2003 esiteltiin myös nelivetoiset 4Matic-mallit. Mallivuodeksi 2007 esiteltiin facelift-malli, joka ulkonäöllisesti muistutti hyvin pitkälti alkuperäistä W211-mallia. Valmistajan ilmoituksen mukaan siinä oli kuitenkin 2 000 uutta osaa. Moottorivalikoima uusiutui ja varusteita lisättiin. Lisäksi poistettiin huonomaineiset SBC-jarrut. Moottorivalikoiman huipulle esiteltiin 6,2-litrainen AMG-versio.

### Mercedes-Benz W212 (2009–2016)

Mercedes-Benz W212 E 220 CDI BlueEfficiency ObsidianschwarzMercedes-Benz W212 E 220 CDI BlueEfficiency Obsidianschwarz
*Pääartikkeli: Mercedes-Benz E-sarja (W212)*
Mercedes-Benz E-sarjan neljäs korimalli (W212) oli esittelyhetkenään kehittynein Mercedes-Benz-merkkinen automalli. Mercedes-Benz halusi palata coupé-sedan-farmari-järjestelmään, joten merkki toi markkinoille nyt tauon jälkeen myös coupé-korimallin, kuten W124-sarjassa. Ajovaloja keulalla on edelleen neljä kappaletta, nyt entistä dynaamisemmassa asetelmassa kantikkaina. Lisäksi moottoreja kehitettiin kohti suurempaa tehoa, vääntöä ja pienempää polttoaineenkulutusta ja päästöjä. Näistä mainittavin on 2,1-litraisesta nelisylinterisestä dieselistä oleva tehokkain tehoversio 250 CDi -dieselmoottori.

### Mercedes-Benz W213 (2016–2023)

*Pääartikkeli: Mercedes-Benz E-sarja (W213)*

W212-sarjan korvannut 5. sukupolven E-sarjalainen, W213 esiteltiin 2016. Sen muotoilu muistutti isomman S-sarjan W222 ja pienemmän C-sarjan muotoilukieltä.
Sarja sai faceliftin keväällä 2020 uudistaen mm. keulaa, ajovaloja, puskureita ja ohjauspyörän.

### Mercedes-Benz W214 (2023-)

*Pääartikkeli: Mercedes-Benz E-sarja (W214)*
Seuraava E-sarja W214 esiteltiin 25. huhtikuuta 2023. Alustana toimii päivitetty versio Mercedes-Benz MRA 2-pohjalevystä. Auto tulee olemaan ladattava hybridi bensiini- ja dieselmoottori-vaihtoehdoilla. Mercedes-Benz sulauttaa C- ja E-sarjojen coupé- ja cabriolet-mallit jatkossa uudeksi CLE-sarjaksi.

Lähteet
-------

* M@RS – The Digital Archives of Mercedes-Benz Classic: E-Class Saloons and predecessors

### Viitteet

1. ↑  Mercedes-Benz-Blog TRIVIA: Béla Barényi: 100th anniversary of the pioneer of passive safetyArkistoitu kopio *mercedes-benz-blog.blogspot.com*.  Arkistoitu 8.7.2011. Viitattu 22.1.2023. englanti
2. ↑  2024 Mercedes-Benz E-class teased ahead of April 25 debut *motorauthority.com*. Viitattu 30.4.2023. englanti
3. ↑  E-sarjan sedan - Mercedes-Benz *mercedes-benz.fi*. Viitattu 30.4.2023. suomi

Mercedes-Benzin automallit

|  |  |
| --- | --- |
| Henkilöautot | 
* A-sarja
* B-sarja
* C-sarja
* CLA-sarja
* CLS-sarja
* E-sarja
* EQA
* EQB
* EQC
* EQE
* EQS
* EQS SUV
* G-sarja
* GLA-sarja
* GLB-sarja
* GLC-sarja
* GLE-sarja
* GLK-sarja
* GLS-sarja
* S-sarja
* SL-sarja
* SLC-sarja

 |
| Yksittäis- ja erikoismallit | 
* AMG One
* AMG GT
* AMG X290
* Maybach S 600

 |
| Historialliset mallit | 
* 600
* 630
* 770
* 190

 |
| Pakettiautot, tila-autot ja lava-autot | 
* Citan
* EQV
* R-sarja
* Sprinter
* T-sarja
* Vaneo
* Vito
* V-sarja
* X-sarja

 |
| Linja-autot | 
* CapaCity
* Citaro
* Tourino
* Tourismo
* Travego
* Integro
* Vario

 |
| Kuorma-autot | 
* Actros
* Axor
* Atego
* Econic
* Zetros
* Unimog (U20, U300/U400/U500, U4000/U5000)

 |